Manchester United F.C.

**Manchester United F.C.** adolah sabuah tim sepak bola Inggirih di koto Manchester nan kini sadang bamain di Liga Utamo Inggirih, divisi nan paliang tinggi di sipak bola Inggirih. Tim nangko mampunyoi tampek tandiangnyo iyolah di Old Trafford.

## Sejarah
### Jolong tahun (1878-1945)
Manchester United tatagak-gan bakeh taun 1878 nan bunamo **Newton Heath Lancashire and Yorkshire Railway F.C** bakeh taun 1878 nan marupoan tim nan dibuek dek Lancashire sarato Yorkshire, pangkalan karetabaro di Newton Heath. Basaruang-gan hijau jo ameh. Tim nangko balago bakeh sabuah padang ketek di North Road dakek jo pangkalan karetabaro Piccadilly Manchester dalam maso limobaleh tahun, sabalun baranjak ka Bank Street di koto dakek Clayton bakeh 1893. Tim nangko masuak alah tandiang sipakbola taun sabalunnyo kudian jolong indak mampabilai-gan ulehan kabakeh pangkalan karetabaro, baraliah ujuik ka sarikaik tasurang, manatiang saurang satiajariah parimpunan sarato paraliahan "L&YR" dari namo urang iten anjik baraliah jadi **Newton Heath F.C** se.

Indak pulo balansuang kabara tahun, tim nangko pun camiah jatuahtapai bakeh taun 1902 nan anduaknyo gadang daripado £2500. Padang Bank Street nan jadi tampaik balago pun balimpok.

### Maso Sir Matt Busby (1945–1969)

Matt Busby pun ditatiang jadi jurulatiah dari tim nan batampaik-tandiang di Old Trafford nangko. Inyo punyo pinto nan indak co biaso bakeh karajonyo iyolah manunjuak tim surang, maambiak pamain nan ka diambiak dek inyo surang sarato mambuek katatapan hari anjik kasadoalah pamainnyo balatiah surang. Inyo cigin alah tampaik manajer di tim lain iyolah Liverpool F.C dek sabek karajo nan banio-gan dek inyo etan diagak dek kasado pajabaik tinggih Liverpool marupoan karajo urang direktur. Tapi baa ka baa pulo, tibo alah Manchester United anjik maragiah-gan maso anjik pangana inyo nan dalang. Nan jolong iolah inyo indak maambiak pamain dari tim lain malain-gan saurang asisten manejer nan banamo Jimmy Murphy. Pambasakan anjik manatiang Busby jadi saurang manajer marupoan langkah nan indak pulo sipi, inyo (Busby) mambaie kapicayoan panguruih dek maantek-gan United kabakeh tampaik kaduo dari liga bakeh taun 1947, 1948 jo 1949 kudian mandapek-gan Piala FA taun 1948. Stan Pearson, Jack Rowley, Allenby Chilton, sarato Charlie Mitten punyo caruman nan gadang anjik hasil nan didapek dek United iko.

Charlie Mitten babaliak ka Kolombia anjik maruntun tawaran nan labiah elok. Baa ka baa pulo, kurenah inyo bamain indak pulo hari ka hari batukuak buruak. Malah inyo takao maragiah-gan kabakeh United piala Divisi Ciek bakeh 1952. Busby arih bahaso tim sipakbola indak pulo hanyo maansik-gan cadiaknyo saurang pamain. Dek sabek iten, inyo pulo manggedek jariah anjik maambiak kabara pamain mudo. Jolong-jolong, pamain baumua mudo saroman  Roger Byrne, Bill Foulkes, Mark Jones sarato Dennis Viollet musiti punyo maso anjik mampacaliak-gan kurenah bamain nan paliang elok dari urang iten. Kudian nan jadi akibaiknyo, tim nangko tasailia kabakeh tampaik kasalapan bakeh 1953, baa ka baa pulo tim nangko babaliak lai ganjah ka posisi ciek sarato mandapek-gan piala liga lai taun 1956 jo pamain mudo nan jangko kasadoalahnyo baumua 22 tahun, mambuek 103 gol. Kacipehan dari pamain mudo iko maantek-gan inyo kabakeh ciek dari manajer nan amaik elok sarangkek maawai tim nangko (di tangah taun 1950-an, di tangah-tangah akia 1960-an sarato 1990-an). Busby punyo pamain babakaik tinggih nan banamo Duncan Edwards. Saurang dari Dudley,West Midlands jolong balago sarangkek umua 16 bakeh taun 1953. Bajano-gan bahaso inyo takao bakeh kasadoalah tampaik kudian sambuah urang nan malieknyo saurang pamain taelok. Musim salapehnyo, taun 1956-57, urang iten babaliak lai mandapek-gan juara sarato takao manabuak ka patantangan akia dari piala FA, kalah dek Aston Villa. United aliang jadi tim Inggirih nan jolong maambiak tampaik bakeh tandiang Liga Juara UEFA dek kacipehan FA. FA bakeh musim patang indak baiyo-iyo ka aleh Chelsea anjik balago. United takao manabuak ka ronde semifinal kudian dipatagah-gan dek Real Madrid. Sarangkek palabuahan kabakeh semifinal, tim United pulo mancataik kamanangan nan bajaleh-jaleh mampacaliak-gan bahaso United marupoan tim gadang, mangumpa tim juara Belgia Anderlecht sasambuah 10 gol bakeh Maine Road.

Bancano tajadi alah bakeh musim salanjuinyo, sarangkek pesawat jo tim babaliak salapeh tandiang UEFA Champions League mandapek-gan alek buruak sarangkek ka jolong turun München, Jerman anjik manukuak bahan salai. Bancano München 1958 bakeh 6 Pebruari 1958 maambiak nyao salapan pamain, urang iten iolah Geoff Bent, Roger Byrne, Eddie Colman, Duncan Edwards, Mark Jones, David Pegg, Tommy Taylor sarato Liam "Billy" Whelan, sarato limobaleh urang lain, taagak pulo kabara staf United, Walter Crickmer, Bert Whalley dan Tom Curry

## Rujuakan

## Pautan lua
*